"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saadet toodab Soome misjoniühendus One Way Mission.
Tere tulemast saatesse!
Täna räägib meie India töö juht Joel Kodali ühest erilisest episoodist
meie tänavalaste keskuse ehitusel Indias.
Õpetusosas jätkab Tapani Suonto eelmise nädala teemat
Jeesus Kristus - Elu Issand.
Kõigepealt Joel Kodali.
- See on Hollywood. - Jah.
- Oleme tõeliselt kuulsad.
Räägin põhjusest, miks maaomanik tahtis selle platsi meile müüa.
Ta on vaene põllumees
ja tahtis siin saaki kasvatada
ning ka vee jaoks kaevu kaevata.
et ta saaks oma põllule ka vett.
Ta kaevas kaevu kolmes kohas.
See on väga kallis tegevus.
Ta ei leidnud vett üheski neist kohtadest.
Ta ei suutnud maksta arveid kaevetööde eest.
Tal polnud muud võimalust kui maa maha müüa.
Samal ajal otsisime meie maad oma keskuse jaoks.
Küsisin talt, kas siin maalapil vett ka on?
Tuli olla ettevaatlik, kuna ilma veeta see töö ei toimiks.
Mees ütles: Muidugi on vett.
Andsime talle raha ja ostsime maa.
Pärast maatüki ostmist pidime kõigepealt kaevu puurima.
Tulime siia ja tellisime kohale puurmasina.
Maa endine omanik kuulis sellest
ja tuli kohale vaatama, mis edasi saab.
Ta tuli puurauto juurde,
mis töötas kogu öö
ja tema seisis terve öö auto kõrval,
et näha, kuidas vett ei leita.
Äkitselt hakkas hommikul vett purskama.
Ma ei tea, kas endine maaomanik oli pettunud või mitte,
kuid ta lahkus kohe.
See oli suur ime.
Paljud uudishimulikud jälgisid kaevetöid.
Inimesed naersid meie üle ja ütlesid, et siin pole vett.
Teate, mis juhtus?
Kolme kuu pärast tuli too mees minu juurde
ja rääkis mulle kogu tõe.
Lõpuks ütles ta:
"Ainult teie Jumala pärast saite te vett.
Teil on usk ja teil on juht.
Teie Jumal tõesti armastab neid lapsi."
See on imeline tunnistus.
Nii imeliselt aitas meid Jumal,
kui laiendasime oma tänavalastetööd Indias.
Kui soovid meie töö kohta lisainfot, võid külastada meie netilehte
www.onewaymission.fi
Võid võtta ka ühendust meie tänavalastetöö koordinaatori
Henna Karjalaisega, kelle kontaktinfo leiad samuti meie kodulehelt.
Nüüd jätkab Tapani Suonto õpetusosas eelmise nädala teemat
Jeesus Kristus - elu Issand.
Ühel suvepäeval kõndisin tänaval ja äkitselt meenus mulle kirjakoht:
"Issand annab teile küll hädaleiba ja viletsusevett,
kuid su õpetajad ei jää enam kõrvale,
vaid su silmad saavad näha su õpetajaid."
Tol hetkel tundus mulle, et midagi juhtub.
Elu Issand kohtus minuga teed kõndides
ja äkki tekkis mu teadvusse kirjakoht, millele polnud kunagi varem mõelnud.
Läksin koju ja palvetasin:
"Issand, kui Sina rääkisid minuga, kinnita seda kuidagi."
Avasin Piibli ja mu silmad sattusid esimesena samale kirjakohale.
"Issand annab teile küll hädaleiba ja viletsusevett,
kuid su õpetajad ei jää enam kõrvale,
vaid su silmad saavad näha su õpetajaid.
Ja su kõrvad kuulevad sõna, mis su tagant ütleb,
kui te kaldute paremale või vasakule: 'See on tee, käige seda!' "
Jumal hakkas näitama, et Ta pole enam minuga teel,
kus kuulutasin aastaid muusikaga evangeeliumi;
olin minemas valesse suunda.
See oli võimas kriis inimesele, kes tahtis alati Jumala tahet teha
ja oli uskunud, et see oli Jumala plaan.
Hakkasin Issandat otsima. Leidsin Ta paaripäevase piina järel;
leidsin Ta Helsingi tänavailt.
Jumal näitas, kus Ta on täna minu elus.
Sellele järgnes kogu mu elu vapustanud muutus.
Seni tehtud evangeliseerimistöö muutus tänavatööks.
Ma polnud kunagi tundnud end võitud tänavaevangelistina.
Tahtsin olla seal, kus on Jeesus. Leidsin Ta Helsingi tänavailt.
Nii tahtsin minagi seal elada.
Oleme aastate jooksul Helsingi tänavail näinud,
et Jeesus on siin.
Kuhu iganes see tee sind viib, mida iganes Jumal su jaoks plaanib,
vaid Tema valitud teel koged sa tõeliselt Elava Issanda ligiolu
ja õnnistust.
Nii tegime seda tööd aastaid.
Tegin seda tööd 19 aastat. Tekkis rutiin.
Igal reede õhtul läksin välja ja tulin öösel koju.
Taas tuli samasugune olukord: Teda pole enam siin.
Tajusin, et midagi on muutumas.
Jeesus oli Indias, Hiinas ja Mongoolias.
Oli aeg edasi minna ja teised pidid ohjad haarama.
Algas taas uus etapp.
Jeesus on elav Jeesus ja tahab käia meie ees.
Ta tahab, et järgiksime Teda.
Ingel ütles Maarja Magdaleenale ja Maarjale:
"Jeesus läheb teie eel Galileasse. Kohtate teda seal."
Jeesus ei oodanud oma sõpru hauas.
Ta pole surnute Jeesus, vaid ülestõusmise Jeesus.
Ta läks omade eel Galileasse. Ta käib alati omade eel.
Ainus viis Teda leida, on Teda järgida.
Mitte vaid too üks kord, kui tuleme Jeesuse juurde
anname elu Talle ning otsustame Teda järgida,
vaid me järgime Teda kogu elu;
mitte üksnes konkreetsetes tegudes, vaid oma südameis.
Kuulame Teda ja järgime Teda, kui Ta meid kasvatab, õpetab
ja juhatab.
Püha Vaimuga täidetud kristlus tähendab, et oleme pidevalt teel
ja mitte kunagi päral.
Pärale jõuame alles Taevariigis, kui töö on tehtud
ja saabub hingamisaeg.
See on Issanda otsimine, ootamine ja järgimine.
Sel teel on suur kiusatus peatuda ja jääda paigale,
kui kogeme suuri õnnistusi.
Tihtipeale elav kogudus peatub keset õnnistusi ja jääb paigale.
Ka jüngrid tahtsid püstitada Ilmutusmäele kolm telki,
kuid Jeesus jätkas teed.
Nii tahaksime meiegi tihti teha.
Kui One Way töö edasi liikus, mõned pahandusid,
kuna arvasid, et peaks jätkama igavesti Reede Kristusele tööga
ega tegema midagi muud.
Kuid Jeesus jätkab teed ja peame Teda järgima.
Kui karismaatiline liikumine tõi 1970. aastail meie maale
uued ülistuslaulud, leidsid paljud neis uuenemise
ja uue elu rütmi.
Sellest sai mõnede jaoks kogu elu ning õpetust polnud enam vajagi.
Ülistus on tähtis ja see on osa meiegi vaimuelust,
kuid Püha Vaimuga täidetud elu on rohkem kui vaid ülistus.
Tuleb pidevalt vaimselt edasi liikuda ja järgida Jeesust.
1983. aastal alustasime Reede Kristusele õhtutega,
kuid Jeesus ei jäänud sinna, vaid jätkas teed.
Täna on meil Kallviki mõis, naistekodud ja telestuudiod
ja igasugust tööd maailmas.
See on kõik tänu sellele, et oleme Jumala suure armu abil
nõustunud järgima Jeesust ja Tema plaane;
ka siis, kui Tema sammud on tundunud tihti võimatud.
Mõelge, kui elavalt meie India tiim ja Tero Hokkanen on näinud Jeesust
sealse lõputu vaesuse ja viletsuse keskel.
Oleme näinud seal elavat Jeesust ja mida kõike Ta on teinud.
Millest oleksime ilma jäänud, kui poleks nõustunud teed jätkama;
kui oleksime mõelnud, et sinna me minna ei julge,
seal on räpane ja ahistav vaesus; seal on maod ja vihased hindud;
jääme siia Soome; siin on tore ja turvaline?
Mõned ütlesid mulle nii.
Kui alustasime Indias tööd, arvasid nad, et see on vale samm.
Paljud on öelnud, et nad ei lähe kunagi Indiasse, sest seal on maod
ja nemad kardavad neid.
Kas tead, et madu võib sind kodumaalgi hammustada,
kui loodad üksnes iseendale.
Kui aga loodad Jumalale ja käid Tema teedel,
pole sa ohus kuskil, kuhu Jumal sind juhib.
Tema täidab oma plaanid meie elus.
Võiksime sama öelda Marianne Raatikkainen-Masamba kohta,
kes Malawist Soome külla tuleb,
või Tiina Sinkkoneni või Leena Kinnuneni kohta,
kes läksid Malawisse oma ülesannet täitma,
järgima Jeesust.
Ja mida on elu Issand saanud teha!
Millist elu, rõõmu ja lootust oleme näinud!
See oleks jäänud nägemata.
Jeesus liigub edasi.
Meie ei otsusta, kus Jeesus meie eludes on.
Ta pole tingimata seal, kus Ta oli eile.
Ta liigub ees ja ainus võimalus elada Vaimu voolus,
on Teda iga päev järgida.
Piibel ütleb sama väga lihtsalt: Käige vaimus.
Kõik ei lähe välismaale, kuid kõik saavad elu Issandat järgida.
Milline tervik sellest sünnib, kui üha rohkem inimesi maailmas
saab päästetud, et järgida Kristust.
Nad hakkavad elu Issandat järgima ja kannavad vilja Jumalale.
Kuna Ta on elu Issand, sünnib elu kõikjal,
kuhu Ta meid saadab.
Jüngrid leidsid Jeesuse Galileast. Ta polnud surnud, vaid elus ja terve.
Jeesus ütles: Minge kõike maailma! Ärge peatuge! Minge üha uuesti!
Pärast neid päevi on see käsk kõlanud ühest sugupõlvest teise.
Selle tulemusel on Jumala kogudus kogenud,
et Jeesus Kristus on meie keskel elav ja üles tõusnud.
Jõuluevangeeliumis öeldakse:
"Ma kuulutan teile suurt rõõmu ... teile on täna sündinud Päästja."
Kord saabus elu halluse ja raskuse keskele rõõmusõnum
teisest reaalsusest, Taeva kuningriigist.
Rõõmusõnum kõlas nii: Teile on sündinud Jeesus Kristus.
Seda rõõmusõnumit tuli kuulutada kogu rahvale;
ka sulle ja mulle, aastatuhandeid pärast neid sündmusi.
Seda on kuulutatud meile Piibli sõnade järgi.
Päästja on sündinud sinu jaoks; sinu eluks, rõõmuks, trööstiks
ja igaveseks eluks.
Kristlus pole sama, mis mõni organisatsioon,
kirik või õpetus või liturgia või evangeliseerimismeetod.
Kristlus on sama, mis Jeesus Kristus. Tema on elu.
Tema on kogu kristluse sisu; ilma Temata ei jää midagi järgi.
Kui tunned Jeesust, tunned kogu kristluse tuuma
ja Temas on elu.
Oluline pole see, mida tead, vaid keda sa tunned.
Oluline on see, kes käib sinu kõrval;
kellega jagad elu rõõme ja muresid; mitte see, kus sa käid,
vaid kes kõnnib koos sinuga.
Kellele paned lootuse oma elu ja igaviku suhtes -
see on oluline.
Inimese elu pole kerge.
Ma ei väidagi, et see oleks vaid lust ja lillepidu.
Sel on tihti koormate ja kurbuste varjud.
Kuid Jumala vastus inimelu valule pole mingi filosoofia
või mõni geniaalne fraas, mis hetkega kõik probleemid lahendab.
Jumala vastus on tänagi isik - Jeesus Kristus,
kes armastab ja hoolib, peab meie eest tõeliselt hoolt
ja käib meie kõrval.
Evangeliseerimis- ja jumalariigi töö suurim ja ehk ainuke tõeline kriis
esines tol päeval, kui kogu evangeeliumi tuum,
Jeesus Kristus oli läinud;
kui Ta oli meie inimsilmade ees tõeliselt surnud.
Kui Jeesus löödi risti ja suri, ei jäänud jüngritele midagi;
sest Tema on elu; Temas kulmineerub kõik.
Kõik muutus, kui Jeesus ilmus neile pärast ülestõusmist ja ütles:
Minge kõike maailma ja kuulutage evangeeliumi kogu loodule.
Äkitselt muutus kõik igaveseks. Ja meie võime selles osaleda.
Äkitselt oli murest murtud rahval ülesanne;
neil oli tulevik ja jõud, milda nad ei suutnud varem kujutledagi -
Püha Vaimu vägi.
Väidan, et oleme täna maailma õnnelikeimad inimesed;
vaatamata sellele, et kristliku koguduse elu on võitlus.
Võime tunda ülestõusnud, elavat Jeesust.
Ta ei sure enam kunagi; mitte kunagi.
Seepärast kõik lõpebki hästi. Ta on võitnud surma
ja seetõttu võime meiegi igavesti elada.
See igavene elu on juba alanud. Sa ei pea ootama seda taevas.
Sa juba elad igavest elu, kui oled Kristuses;
sa ei sure kunagi.
Lihtsalt meie olukorrad muutuvad peagi veidi paremaks.
Mured kaovad ja ununevad; pole enam valu, ahastust ega vaeva.
See Jumal, see elu Issand, usaldas inimese kätte
äärmiselt hinnalise ülesande -
juhtida ükshaaval hukkuvad, üksilduses ekslevad inimhinged
osadusse Päästjaga; omandama suurt rõõmu ja elu.
Paljud ühendused ja kogudused võivad olla täna kriisis,
kuid Jumala riik pole kunagi kriisis, sest Jeesus on üles tõusnud ja elab.
Võime kõikuda ja meie maised ehitised võivad kõikuda,
kuid Jumala riik ei kõigu.
Seal ongi meie elu ja sinna olemegi teel.
See kõik siin põleb tuhaks, kuid sind ootab Taeva kuningriik
ja sinna me olemegi teel.
Jumala paremalt käelt kõlab tänagi õhutus: Minge!
Kui läheme Vaimu juhtimisel ja järgime toda elu Issandat,
näeme Tema elava koguduse keskel ja võime elada seda igavest elu,
mis avaneb meile peagi täielikult auhiilguses.
One Way üritustel osaleb erinevaid muusikuid.
Näeme saate lõpuks Mattilate 4-lapselise pere orkestri esinemist.
Nad esitavad loo nimega: "Mul annad jõu".
MUL ANNAD JÕU Pereorkester Mattilad
Kui sisimas mind tühi tunne vaevab,
kui mure raske meelt mul painab,
siis vaikuses võin tasa oodata
su käte õrna, hella puudutust.
Mul annad jõu, võin alistada mäed,
mul annad jõu ka merel tormi sees.
Tugev ma vaid siis, kui mind Sa kannad
ja julgustad mind taas Sa elama.
Ei leidu ilmas elu valutut,
südant valdab võimas igatsus.
Kui saabud siis mu kõrvale Sa vaikselt,
võin igavikku näha helget ma.
Mul annad jõu, võin alistada mäed,
mul annad jõu ka merel tormi sees.
Tugev ma vaid siis, kui mind Sa kannad
ja julgustad mind taas Sa elama.
Mul annad jõu, võin alistada mäed,
mul annad jõu ka merel tormi sees.
Tugev ma vaid siis, kui mind Sa kannad
ja julgustad mind taas Sa elama.
Mul annad jõu, võin alistada mäed,
mul annad jõu ka merel tormi sees.
Tugev ma, vaid siis, kui mind Sa kannad
ja julgustad mind taas Sa elama,
ja julgustad mind taas Sa elama.
Nii lõppes tänane saade.
Kui soovid seda uuesti näha, on see võimalik täna öösel kell 3.00
või homme kell 11.00.
Kohtumiseni nädala pärast! Nägemiseni!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri
toimisto@onewaymission.fi